[ที่อยู่] [จังหวัด รหัสไปรษณีย์]	p: [โทรศัพท์] f. [โทรสาร]	[อีเมล] [ที่อยู่เว็บ]
[ชื่อแผนธุรกิจ] [ชื่อรองของแผนธุรกิจ]

สารบัญ

รายงานสรุปสำหรับผู้บริหาร	2

ไฮไลต์

วัตถุประสงค์

คำแถลงพันธกิจ

กุญแจสู่ความสำเร็จ

คำบรรยายลักษณะธุรกิจ	3

ความเป็นเจ้าของบริษัท/นิติบุคคล

ทำเล

ภายใน

เวลาทำการ

ผลิตภัณฑ์และบริการ

ซัพพลายเออร์

บริการ

การผลิต

การจัดการ

การจัดการการเงิน

สรุปเรื่องการเริ่มต้นธุรกิจ/การได้มาซึ่งกิจการ

การตลาด	5

การวิเคราะห์ตลาด

การแบ่งส่วนตลาด

คู่แข่ง

ราคา

ภาคผนวก	8

ค่าใช้จ่ายการเริ่มต้นธุรกิจ

การกำหนดเงินทุนการเริ่มต้นธุรกิจ

กระแสเงินสด

งบแสดงการคาดการณ์รายได้

งบกำไรขาดทุน

งบดุล

การคาดการณ์ยอดขาย

หลักเป้าหมาย

การวิเคราะห์จุดคุ้มทุน

เอกสารเบ็ดเตล็ด

รายงานสรุปสำหรับผู้บริหาร

เขียนส่วนนี้ไว้ท้ายสุดเพื่อให้คุณสามารถสรุปประเด็นสำคัญที่สุดจากแผนธุรกิจของคุณได้ บรรยายอย่างกระชับเกี่ยวกับบริษัทของคุณในแง่บวก รวมถึงวัตถุประสงค์และความสำเร็จ เช่น หากบริษัทของคุณก่อตั้งขึ้น ให้ลองบรรยายว่าบริษัทได้กำหนดไว้ว่าจะทำอะไร บรรลุเป้าหมายมาจนถึงปัจจุบันได้อย่างไร และจะทำอะไรต่อไป หากเป็นบริษัทใหม่ ให้สรุปว่าคุณตั้งใจจะทำอะไร อย่างไรและเมื่อใด และคุณคิดว่าจะสามารถก้าวข้ามอุปสรรคสำคัญได้อย่างไร (เช่น การแข่งขัน) คุณสามารถเลือกใช้สี่ส่วนหัวย่อยดังต่อไปนี้ เพื่อจัดระเบียบและช่วยนำเสนอข้อมูลสำหรับรายงานสรุปสำหรับผู้บริหารได้ หมายเหตุ: เมื่อต้องการลบเคล็ดลับ เช่น ข้อความนี้ เพียงแค่คลิกข้อความเคล็ดลับ จากนั้นกด SPACEBAR

ไฮไลต์

สรุปไฮไลต์สำคัญทางธุรกิจ เช่น คุณอาจรวมแผนภูมิที่แสดงยอดขาย ค่าใช้จ่าย และกำไรสุทธิของหลายปี หมายเหตุ: หากต้องการแทนที่ข้อมูลแผนภูมิตัวอย่างด้วยของคุณเอง ให้คลิกขวาที่แผนภูมิแล้วคลิกแก้ไขข้อมูล

วัตถุประสงค์

เช่น รวมไทม์ไลน์ของเป้าหมายที่คุณหวังว่าจะบรรลุ

คำแถลงพันธกิจ

หากคุณมีคำแถลงพันธกิจ ให้รวมไว้ตรงนี้ รวมถึงประเด็นสำคัญเกี่ยวกับธุรกิจของคุณที่ไม่ได้กล่าวถึงในจุดอื่นๆ ในรายงานสรุปสำหรับผู้บริหาร

กุญแจสู่ความสำเร็จ

อธิบายปัจจัยเฉพาะตัวหรือที่แตกต่างจากรายอื่นที่จะช่วยให้แผนธุรกิจของคุณประสบความสำเร็จ

คำบรรยายลักษณะธุรกิจ

บรรยายธุรกิจของคุณในแง่บวกอย่างกระชับและอิงตามข้อเท็จจริง: ทำอะไร และจะทำอย่างไรเพื่อให้มีเอกลักษณ์ การแข่งขันได้ และประสบความสำเร็จ อธิบายลักษณะพิเศษที่จะทำให้ธุรกิจของคุณดึงดูดลูกค้าเป้าหมายได้ และระบุเป้าหมายและวัตถุประสงค์หลักของบริษัท

ความเป็นเจ้าของบริษัท/นิติบุคคล

ระบุว่าธุรกิจของคุณเป็นแบบมีเจ้าของแต่ผู้เดียว เป็นบริษัท (ประเภท) หรือเป็นห้างหุ้นส่วน หากเหมาะสม ให้ระบุประเภทธุรกิจ (เช่น การผลิต การขายสินค้า หรือบริการ) หากต้องมีสิทธิใช้งานหรือใบอนุญาต ให้บรรยายข้อกำหนดที่จะทำให้ได้มาและว่าคุณอยู่ที่ขั้นไหนในกระบวนการนั้นๆ หากคุณยังไม่ได้ระบุว่านี่เป็นธุรกิจอิสระ กิจการที่เข้าครอบครอง แฟรนไชส์ หรือส่วนขยายของธุรกิจก่อนหน้า ให้รวมไว้ตรงนี้

ทำเล

โปรดจำไว้ว่าสำหรับธุรกิจบางประเภท ทำเลสำคัญที่สุด แต่บางประเภท ทำเลก็สำคัญน้อยลงมา หากธุรกิจของคุณไม่จำเป็นต้องพิจารณาทำเลเฉพาะ ก็อาจเป็นข้อได้เปรียบและคุณควรบันทึกไว้ที่นี่ หากเลือกทำเลแล้ว ให้บรรยายถึงไฮไลต์ คุณสามารถใช้บางปัจจัยที่ระบุไว้ในสัญลักษณ์แสดงหัวข้อย่อยถัดไปไว้เป็นแนวทาง หรือปัจจัยอื่นๆ ที่เป็นข้อควรพิจารณาสำคัญสำหรับธุรกิจของคุณ หากคุณยังไม่มีทำเล ให้บรรยายเกณฑ์หลักในการหาทำเลที่เหมาะสมสำหรับธุรกิจของคุณ ลองพิจารณาตัวอย่างต่อไปนี้ (โปรดทราบว่านี่ไม่ใช่รายการทั้งหมดและคุณอาจมีข้อควรพิจารณาอื่นๆ ด้วย): คุณกำลังมองหาพื้นที่แบบไหนและที่ไหน มีพื้นที่เฉพาะที่ถือว่าน่าพอใจจากมุมมองการตลาดเป็นพิเศษหรือไม่ คุณต้องมีทำเลที่มีพื้นชั้นล่างหรือไม่ ถ้าใช่ ทำเลของคุณต้องเข้าถึงขนส่งมวลชนได้ง่ายด้วยหรือไม่ หากคุณกำลังพิจารณาสถานที่เฉพาะหรือกำลังเปรียบเทียบสถานที่ เรื่องต่อไปนี้อาจสำคัญ: การมายังสถานที่/ความหนาแน่นของการจราจรเป็นอย่างไร ที่จอดรถเพียงพอหรือไม่ ไฟถนนเพียงพอหรือไม่ อยู่ใกล้กับธุรกิจหรือสถานที่อื่นๆ ที่อาจช่วยดึงดูดประเภทลูกค้าที่คุณต้องการหรือไม่ ถ้าเป็นหน้าร้าน หน้าร้านนั้นดึงดูดความสนใจหรือไม่ หรือต้องทำอย่างไรเพื่อให้ดึงดูดความสนใจในแบบที่คุณต้องการ หากธุรกิจของคุณใช้ป้าย: มีข้อบัญญัติท้องถิ่นเกี่ยวกับป้ายที่อาจส่งผลเสียต่อคุณหรือไม่ ป้ายประเภทใดที่จะตอบสนองความต้องการของคุณได้ดีที่สุด คุณรวมค่าป้ายในการคำนวณบัญชีเริ่มต้นธุรกิจของคุณหรือไม่

ภายใน

สำหรับบางธุรกิจ การตกแต่งภายในของสถานธุรกิจสำคัญพอๆ กับทำเล หากธุรกิจของคุณเข้าข่ายนี้ ให้บรรยายว่าทำไมการตกแต่งภายในของคุณจึงได้ผลดี คุณคำนวณขนาดตารางฟุตที่คุณต้องการไว้อย่างไร คุณวางแผนล่วงหน้าแล้วเพื่อให้แน่ใจว่าคุณจะใช้พื้นที่ให้เกิดประโยชน์สูงสุดใช่หรือไม่ เช่น สิ่งใดจะไปตรงไหน มีข้อกำหนดพิเศษ/การแก้ไขเพิ่มเติมสำหรับพื้นที่ที่คุณจะต้องก่อสร้างหรือติดตั้งหรือไม่ คุณต้องมีผู้ให้เช่าอสังหาริมทรัพย์หรือการอนุญาตอื่นๆ หรือไม่ ถ้ามีผลิตภัณฑ์ คุณจะจัดแสดงอย่างไร การวางผังมีความราบรื่น/ลักษณะที่ช่วยทำให้เกิดบรรยากาศที่ต้องการและ/หรืออาจช่วยเพิ่มยอดขายหรือไม่ บรรยายลักษณะพิเศษใดๆ ของการตกแต่งภายในธุรกิจของคุณ ที่คุณรู้สึกว่าทำให้เกิดความได้เปรียบในการแข่งขันเหนือธุรกิจในลักษณะเดียวกัน

เวลาทำการ

ชัดแจ้งในตัวเอง แต่สำคัญสำหรับธุรกิจอย่างร้านค้าปลีกหรือธุรกิจที่อิงตามฤดูกาล

ผลิตภัณฑ์และบริการ

บรรยายผลิตภัณฑ์หรือบริการของคุณ และว่าทำไมจึงมีความต้องการผลิตภัณฑ์หรือบริการนั้นๆ ตลาดใดที่มีศักยภาพ ลูกค้าได้ประโยชน์อย่างไร ผลิตภัณฑ์หรือบริการของคุณมีความได้เปรียบในการแข่งขันอย่างไร หากคุณขายผลิตภัณฑ์หรือบริการหลายสายการผลิต ให้บรรยายว่ามีอะไรรวมอยู่บ้าง ทำไมคุณถึงเลือกดุลข้อเสนอนี้ คุณปรับดุลนี้เพื่อตอบสนองความต้องการของตลาดอย่างไร สำหรับธุรกิจที่เน้นผลิตภัณฑ์เป็นหลัก คุณมีหรือจำเป็นต้องมีการควบคุมสินค้าคงคลังหรือไม่ คุณต้องคำนึงถึง "ระยะเวลารอคอยสินค้า" เมื่อสั่งสินค้าใหม่หรือไม่ คุณจำเป็นต้องมีระบบการตรวจสอบหรือการรักษาความปลอดภัยเพื่อป้องกันสินค้าคงคลังหรือไม่ หมายเหตุ: หากผลิตภัณฑ์และ/หรือบริการของคุณสำคัญกว่าทำเล ให้ย้ายหัวข้อนี้ไปไว้ก่อนเรื่องทำเลและเวลาทำการ หากคุณนำเสนอเฉพาะผลิตภัณฑ์หรือเฉพาะบริการเท่านั้น ให้ลบส่วนหนึ่งของส่วนหัวนี้ที่ไม่สอดคล้อง

ซัพพลายเออร์

หากข้อมูลเกี่ยวกับซัพพลายเออร์ของคุณรวมถึงข้อตกลงทางการเงินกับซัพพลายเออร์ดังกล่าว เป็นส่วนสำคัญในธุรกิจของคุณ ให้รวมข้อมูลที่เกี่ยวข้องในส่วนนี้

บริการ

ไม่ว่าจะเป็นผลิตภัณฑ์หรือบริการทางธุรกิจของคุณ ใช้ส่วนนี้เพื่อระบุระดับและวิธีบริการที่คุณมอบให้กับลูกค้าทั้งก่อน ระหว่าง และหลังการขาย คุณทำให้บริการของคุณโดดเด่นกว่าคู่แข่งอย่างไร

การผลิต

ธุรกิจของคุณผลิตสินค้าหรือไม่ ถ้าใช่ ให้บรรยายถึงโรงงานและเครื่องจักรหรืออุปกรณ์พิเศษใดๆ บรรยายขั้นตอนการผลิตโดยไม่เปิดเผยข้อมูลที่เป็นกรรมสิทธิ์ หากยังไม่กล่าวถึงในส่วนผลิตภัณฑ์และบริการ ให้บรรยายว่าคุณจะขายผลิตภัณฑ์ที่คุณผลิตสู่สาธารณชนโดยตรง หรือผ่านผู้ขายส่งหรือผู้จัดจำหน่าย หรืออื่นๆ ได้อย่างไร คุณจะขนส่งผลิตภัณฑ์ของคุณไปยังตลาดอย่างไร

การจัดการ

ภูมิหลังหรือประสบการณ์ของคุณจะช่วยให้คุณประสบความสำเร็จในธุรกิจนี้ได้อย่างไร คุณจะมีบทบาทมากแค่ไหนและคุณจะมอบหมายงานด้านการจัดการในด้านใดให้ผู้อื่น บรรยายบุคคลอื่นๆ ที่จะ/กำลังบริหารธุรกิจของคุณ รวมถึงคำถามต่อไปนี้: คุณสมบัติและภูมิหลังของพวกเขาคืออะไร (ประวัติย่อสามารถรวมไว้ในภาคผนวก) อะไรคือจุดแข็งหรือความเชี่ยวชาญที่ส่งเสริมความสำเร็จของธุรกิจของคุณ ความรับผิดชอบของพวกเขาคืออะไรและมีขอบข่ายชัดเจนหรือไม่ (สำคัญอย่างยิ่งในสัญญาจัดตั้งห้างหุ้นส่วน) คณะบริหารของคุณขาดทักษะใดที่ต้องจัดหาจากแหล่งภายนอกหรือจากการจ้างงานเพิ่มเติม หากธุรกิจของคุณมีพนักงาน ให้บรรยายถึงสายการบังคับบัญชา คุณจะให้การฝึกอบรมและการสนับสนุน (เช่น คู่มือนโยบายบริษัท) อะไรบ้างแก่พนักงาน คุณจะให้รางวัลจูงใจแก่พนักงานที่จะทำให้บริษัทของคุณเติบโตเพิ่มขึ้นหรือไม่ หากธุรกิจของคุณเป็นแฟรนไชส์ ความช่วยเหลือประเภทใดที่คุณคาดหวังได้ และใช้เวลานานเท่าไร ให้รวมข้อมูลเกี่ยวกับขั้นตอนการปฏิบัติงานและคำแนะนำที่เกี่ยวข้องที่คุณได้รับจากผู้ให้แฟรนไชส์

การจัดการการเงิน

ขณะที่คุณเขียนส่วนนี้ ให้คำนึงว่าวิธีบริหารการเงินของบริษัทเป็นตัวบอกได้ว่าบริษัทจะสำเร็จหรือล้มเหลว อธิบายว่าคุณคาดหวังให้ธุรกิจของคุณทำกำไรได้อย่างไรและภายในระยะเวลาใด ทั้งนี้ขึ้นอยู่กับผลิตภัณฑ์หรือบริการเฉพาะที่คุณตั้งใจจะเสนอ ธุรกิจจะให้กระแสเงินสดที่ดีแก่คุณหรือไม่ หรือคุณจะต้องกังวลเรื่องบัญชีลูกหนี้ขนาดใหญ่และการรอรับชำระหนี้หรือหนี้สูญที่อาจเกิดขึ้นหรือไม่ รายละเอียดทั้งหมดของการเริ่มต้นธุรกิจและต้นทุนการดำเนินงานของคุณควรรวมอยู่ในภาคผนวก แต่คุณสามารถอ้างอิงตาราง แผนภูมิ หรือหมายเลขหน้าที่เหมาะสม ในขณะที่คุณให้ข้อมูลบัญชีสรุปความต้องการและงบประมาณในการดำเนินงานเริ่มต้นธุรกิจของคุณ ความต้องการของการเริ่มต้นธุรกิจควรรวมการซื้อครั้งเดียวเท่านั้นไว้ด้วย เช่น อุปกรณ์หรือวัสดุสิ้นเปลืองที่สำคัญ การชำระเงินดาวน์ หรือเงินมัดจำ และค่าธรรมเนียมทางกฎหมายและทางวิชาชีพ สิทธิการใช้งาน/ใบอนุญาต ประกัน การปรับปรุงซ่อมแซม/ออกแบบ/ตกแต่งทำเลของคุณก่อนเปิด โฆษณาหรือการส่งเสริมการขาย เมื่อคุณพร้อมเปิดธุรกิจ คุณจะต้องมีงบประมาณในการดำเนินงานเพื่อช่วยจัดลำดับความสำคัญค่าใช้จ่ายต่างๆ ควรรวมถึงเงินที่คุณต้องการเพื่อความอยู่รอดในช่วงสามถึงหกเดือนแรกของการดำเนินการ และระบุว่าคุณตั้งใจจะควบคุมการเงินของบริษัทอย่างไร รวมค่าใช้จ่ายดังต่อไปนี้: ค่าเช่า สาธารณูปโภค ประกันภัย บัญชีค่าจ้าง (รวมภาษี) การชำระเงินกู้ยืม เครื่องใช้สำนักงาน การเดินทางและความบันเทิง กฎหมายและการบัญชี โฆษณาและการส่งเสริมการขาย การซ่อมบำรุง ค่าเสื่อมราคา และประเภทอื่นๆ ที่เฉพาะเจาะจงกับธุรกิจของคุณ นอกจากนี้คุณยังสามารถรวมถึงข้อมูล (หรืออ้างอิงข้ามส่วนอื่นๆ ของแผนธุรกิจนี้หากครอบคลุมถึงจุดอื่น) ประเภทบัญชีและระบบควบคุมสินค้าคงคลังที่คุณกำลังใช้ ตั้งใจจะใช้ หรือที่ผู้มอบแฟรนไชส์คาดหวังให้คุณใช้ หากมี

สรุปเรื่องการเริ่มต้นธุรกิจ/การได้มาซึ่งกิจการ

สรุปรายละเอียดสำคัญเกี่ยวกับการเริ่มต้นหรือการได้มาซึ่งธุรกิจของคุณ (หากส่วนนี้ไม่เกี่ยวข้องกับธุรกิจของคุณ ให้ลบ) ดังที่กล่าวไว้ในส่วนก่อนหน้านี้ ให้รวมตารางค่าเริ่มต้นธุรกิจหรือค่าได้มาซึ่งกิจการของคุณในภาคผนวก

การตลาด

คุณทำการตลาดธุรกิจของคุณได้ดีเพียงใดสามารถมีบทบาทสำคัญในความสำเร็จหรือความล้มเหลวของธุรกิจ คุณต้องรู้เกี่ยวกับผู้ที่มีโอกาสเป็นลูกค้าให้ได้มากที่สุด เขาคือใคร ต้องการอะไร (และไม่ต้องการอะไร) และความคาดหวังที่เขาอาจมี

การวิเคราะห์ตลาด

ตลาดเป้าหมายของคุณคืออะไร (ใครน่าจะซื้อผลิตภัณฑ์ของคุณหรือใช้บริการของคุณมากที่สุด) ลักษณะทางประชากรเป็นอย่างไร ฐานผู้ที่มีโอกาสเป็นลูกค้าของคุณมีขนาดเท่าไร พวกเขาอยู่ที่ใด คุณจะให้พวกเขารู้ได้อย่างไรว่าคุณเป็นใคร อยู่ที่ไหน และเสนออะไรให้ หากคุณเชื่อว่าคุณมีอะไรใหม่ มีนวัตกรรม หรือมีสิ่งที่ไม่อาจหาได้โดยทั่วไป: คุณรู้ได้อย่างไรว่ามีตลาดรองรับอยู่ ว่าผู้คนยินดีจ่ายสำหรับสิ่งที่คุณเสนอ พิจารณาตลาดที่คุณพยายามเข้าถึง: ตลาดเติบโต หดตัว หรือคงที่ คุณคิดว่าคุณจะสามารถเจาะตลาดได้กี่เปอร์เซ็นต์ คุณจะเพิ่มส่วนแบ่งการตลาดของตัวเองได้อย่างไร หมายเหตุ: คุณอาจรวมแผนภูมิ เช่นแผนภูมิต่อไปนี้ เพื่อแสดงประเด็นหลักเกี่ยวกับศักยภาพทางการตลาดของคุณได้ในแวบเดียว

การแบ่งส่วนตลาด

ตลาดเป้าหมายของคุณมีการแบ่งส่วนหรือไม่ ในธุรกิจประเภทเดียวกันมีระดับต่างๆ โดยแต่ละระดับเสนอความแตกต่างในด้านคุณภาพ ราคา หรือความหลากหลายของผลิตภัณฑ์หรือไม่ การแบ่งส่วนตลาดนี้กำหนดโดยพื้นที่ทางภูมิศาสตร์ สายผลิตภัณฑ์ การกำหนดราคาหรือเกณฑ์อื่นๆ หรือไม่ ธุรกิจหลักของคุณจัดอยู่ในส่วนตลาดใด ส่วนนี้คือกี่เปอร์เซ็นต์ของตลาดทั้งหมด ธุรกิจของคุณจะเจาะส่วนตลาดนี้ได้กี่เปอร์เซ็นต์ หมายเหตุ: แผนภูมิวงกลมเป็นวิธีที่ดีในการแสดงความสัมพันธ์แบบส่วนต่อทั้งหมด เช่น เปอร์เซ็นต์ของตลาดเป้าหมายที่จัดอยู่ในแต่ละส่วนสำคัญ หากต้องการเปลี่ยนรูปร่างของป้ายชื่อข้อมูล ให้คลิกขวาที่ป้ายชื่อแล้วคลิกเปลี่ยนรูปร่างป้ายชื่อข้อมูล

คู่แข่ง

มีใครอีกบ้างที่ทำในสิ่งที่คุณพยายามทำอยู่ บรรยายสั้นๆ ถึงคู่แข่งที่ใกล้เคียงที่สุดและสำคัญที่สุดของคุณ แต่ละเจ้าเจาะตลาดได้กี่เปอร์เซ็นต์ อะไรคือจุดแข็งและจุดอ่อนของเขา คุณสามารถเรียนรู้อะไรได้บ้างจากวิธีการทำธุรกิจของเขา จากการกำหนดราคา การโฆษณา และแนวทางการตลาดทั่วไป คุณคาดหวังว่าจะแข่งขันอย่างไร คุณหวังว่าจะทำให้ดีขึ้นได้อย่างไร การแข่งขันทางอ้อมอะไรที่คุณต้องเผชิญ เช่น จากการขายของทางอินเทอร์เน็ต ห้างสรรพสินค้า หรือการนำเข้าระหว่างประเทศ คุณจะตามทันเทคโนโลยีและแนวโน้มที่เปลี่ยนแปลงที่อาจส่งผลกระทบต่อธุรกิจของคุณในอนาคตอย่างไร

ราคา

คุณพัฒนานโยบายการกำหนดราคาของคุณอย่างไร กลยุทธ์การกำหนดราคาใดต่อไปนี้ที่เหมาะกับธุรกิจของคุณมากที่สุด ต้นทุนและราคาขายปลีก ตำแหน่งเดียวกับคู่แข่ง ราคาต่ำกว่าคู่แข่ง ราคาสูงกว่าคู่แข่ง การกำหนดราคาหลายแบบ การกำหนดราคาตามสายผลิตภัณฑ์ การกำหนดราคาตามต้นทุนบวกส่วนเพิ่ม หรืออื่นๆ นโยบายการกำหนดราคาของคู่แข่งของคุณคืออะไร และเปรียบเทียบกับของคุณแล้วเป็นอย่างไร ราคาของคุณสอดคล้องกับค่าเฉลี่ยของอุตสาหกรรมหรือไม่ คุณจะตรวจสอบราคาและค่าใช้จ่ายการผลิตเพื่อให้แน่ใจว่าธุรกิจของคุณจะทำกำไรได้อย่างไร คุณวางแผนที่จะตามทันการเปลี่ยนแปลงในตลาดอย่างไร เพื่อให้แน่ใจว่านวัตกรรมหรือคู่แข่งรายใหม่จะไม่ส่งผลเสียต่ออัตรากำไรของคุณ

โฆษณาและการส่งเสริมการขาย

คุณตั้งใจจะโฆษณาธุรกิจของคุณอย่างไร ตัวเลือกโฆษณาและการส่งเสริมการขายใดต่อไปนี้ ให้โอกาสที่ดีที่สุดแก่คุณในการพัฒนาธุรกิจให้ประสบความสำเร็จ บริการไดเรกทอรี เว็บไซต์เครือข่ายสังคม สื่อ (หนังสือพิมพ์ นิตยสาร โทรทัศน์ วิทยุ) ไดเร็กท์เมล์ การชักชวนทางโทรศัพท์ การสัมมนาและกิจกรรมอื่นๆ การโฆษณาร่วมกับบริษัทอื่น ตัวแทนการขาย ปากต่อปาก อื่นๆ คุณจะกำหนดงบประมาณการโฆษณาอย่างไร คุณจะติดตามผลของโฆษณาและการส่งเสริมการขายอย่างไร คุณจะโฆษณาเป็นประจำหรือคุณจะทำแคมเปญตามฤดูกาลหรือไม่ คุณจะทำบรรจุภัณฑ์สำหรับผลิตภัณฑ์ของคุณอย่างไร คุณค้นคว้าเพื่อดูว่าบรรจุภัณฑ์ประเภทใดที่ดึงดูดใจลูกค้าได้ดีที่สุดแล้วหรือไม่ คุณทำการวิเคราะห์ต้นทุนของบรรจุภัณฑ์รูปแบบต่างๆ แล้วหรือไม่

กลยุทธ์และการนำไปปฏิบัติ

ตอนนี้คุณได้อธิบายองค์ประกอบสำคัญของธุรกิจของคุณแล้ว คุณอาจต้องการสรุปกลยุทธ์สำหรับการนำไปปฏิบัติ หากเป็นธุรกิจใหม่ ให้จัดลำดับความสำคัญของขั้นตอนที่คุณต้องทำเพื่อเปิดโอกาสสำหรับธุรกิจของคุณ บรรยายวัตถุประสงค์ของคุณ ว่าคุณจะบรรลุได้อย่างไร และภายในกรอบเวลาใด การวางแผนเป็นส่วนหนึ่งที่ถูกมองข้ามมากที่สุด แต่สำคัญที่สุดในแผนธุรกิจของคุณ เพื่อให้แน่ใจว่าคุณจะควบคุมสถานการณ์และทิศทางธุรกิจของคุณ (ให้ได้มากที่สุด) คุณจะใช้วิธีการวางแผนแบบใด

ภาคผนวก

ค่าใช้จ่ายการเริ่มต้นธุรกิจ

ใบอนุญาตประกอบธุรกิจ
ค่าใช้จ่ายในการจัดตั้ง
เงินฝาก
บัญชีธนาคาร
ค่าเช่า
การปรับเปลี่ยนภายใน
อุปกรณ์/เครื่องจักรที่ต้องมี:
รายการ 1
รายการ 2
รายการ 3
อุปกรณ์/เครื่องจักรทั้งหมด
ค่าประกัน
เครื่องเขียน/นามบัตร
แผ่นพับ
โฆษณาก่อนเปิดกิจการ
สินค้าคงคลังตอนแรกเริ่มธุรกิจ
อื่นๆ (รายการ):
รายการ 1
รายการ 2
ค่าใช้จ่ายในการเริ่มต้นธุรกิจ

การกำหนดเงินทุนการเริ่มต้นธุรกิจ

เริ่มต้นด้วยการกรอกตัวเลขค่าใช้จ่ายประเภทต่างๆ ในตารางกระแสเงินสดในหน้าต่อไปนี้ เริ่มเดือนแรกของคุณในตารางที่มีเงินสดเริ่มต้น $0 และรวมค่าใช้จ่าย "เงินสดออก" จากตารางกระแสเงินสดภายใต้สามส่วนหัวหลักของค่าเช่า บัญชีค่าจ้าง และอื่นๆ (รวมถึงจำนวนต้นทุนการเริ่มต้นธุรกิจค้างชำระใน "อื่นๆ" ในเดือนที่ 1) ประมาณการรายเดือนในตารางต่อไปนี้ต่อไป จนกระทั่งยอดคงเหลือส่วนท้ายเป็นค่าบวกอย่างต่อเนื่อง หายอดคงเหลือติดลบที่ใหญ่ที่สุด นี่คือจำนวนที่ต้องการสำหรับเงินทุนเริ่มต้นธุรกิจเพื่อให้ธุรกิจอยู่รอดจนกว่าจะถึงจุดคุ้มทุนที่รายได้จะครอบคลุมค่าใช้จ่ายทั้งหมด ดำเนินการต่อโดยใส่จำนวนเงินทุนเริ่มต้นธุรกิจที่ต้องมีลงในตารางกระแสเงินสดเป็นเงินสดเริ่มต้นสำหรับเดือนที่ 1

เดือน 1	เดือน 2	เดือน 3	เดือน 4	เดือน 5	เดือน 6	เดือน 7	เดือน 8
เงินสดเริ่มต้น	$0.00
เงินสดเข้า:
ยอดขายเงินสดที่ชำระเงินแล้ว
ลูกหนี้
เงินสดเข้ารวม
เงินสดออก:
ค่าเช่า
บัญชีค่าจ้าง
อื่นๆ
เงินสดออกรวม
ยอดคงเหลือส่วนท้าย
การเปลี่ยนแปลง (กระแสเงินสด)

กระแสเงินสด

เดือน 1	เดือน 2	เดือน 3	เดือน 4	เดือน 5	เดือน 6	เดือน 7	เดือน 8	เดือน 9	เดือน 10	เดือน 11	เดือน 12
เงินสดเริ่มต้น
เงินสดเข้า:
ยอดขายเงินสด
ลูกหนี้
จำนวนเงินสดเข้ารวม
เงินสดออก (ค่าใช้จ่าย):
ค่าเช่า
สาธารณูปโภค
บัญชีค่าจ้าง (รวมภาษี)
ผลประโยชน์
การชำระเงินกู้ยืม
การเดินทาง
ค่าประกัน
การโฆษณา
ค่าธรรมเนียมวิชาชีพ
อุปกรณ์สำนักงาน
ค่าไปรษณีย์
โทรศัพท์
อินเทอร์เน็ต
ค่าธรรมเนียมธนาคาร
จำนวนเงินสดออกรวม
ยอดคงเหลือส่วนท้าย

งบแสดงการคาดการณ์รายได้

งบแสดงการคาดการณ์รายได้ เป็นเครื่องมือการจัดการอีกตัวที่แสดงตัวอย่างจำนวนรายได้ที่สร้างขึ้นในแต่ละเดือน โดยขึ้นอยู่กับการคาดคะเนที่สมเหตุสมผลของระดับยอดขายรายเดือนและต้นทุน/ค่าใช้จ่าย เมื่อคุณพัฒนาและป้อนการคาดการณ์รายเดือน ตัวเลขเหล่านี้จะใช้เป็นเป้าหมายในการควบคุมค่าใช้จ่ายในการดำเนินงาน เมื่อผลลัพธ์จริงเกิดขึ้น การเปรียบเทียบกับจำนวนที่คาดการณ์ไว้จะเป็นสัญญาณเตือนที่ดีหากต้นทุนกำลังบานปลาย เพื่อให้คุณสามารถดำเนินการแก้ไขปัญหาได้ เปอร์เซ็นต์อุตสาหกรรม (Ind. %) คำนวณโดยนำ 100% คูณต้นทุน/ค่าใช้จ่าย และหารผลลัพธ์ด้วยยอดขายสุทธิทั้งหมด เป็นการแสดงยอดขายรวมที่เป็นมาตรฐานสำหรับอุตสาหกรรมหนึ่งๆ คุณสามารถหาข้อมูลนี้ได้จากสมาคมการค้า นักบัญชี ธนาคาร หรือห้องหนังสืออ้างอิง ตัวเลขอุตสาหกรรมเป็นเกณฑ์มาตรฐานที่มีประโยชน์ในการเปรียบเทียบต้นทุน/ค่าใช้จ่ายของธุรกิจคุณเอง เปรียบเทียบเปอร์เซ็นต์รายปีของคุณกับตัวเลขที่ระบุในคอลัมน์เปอร์เซ็นต์อุตสาหกรรม ต่อไปนี้เป็นคำอธิบายสำหรับบางคำศัพท์ที่ใช้ในตารางต่อไปนี้: ยอดขายสุทธิรวม (รายรับ): ตัวเลขนี้เป็นยอดขายของคุณทั้งหมดโดยประมาณต่อเดือน ดูตามความเป็นจริงให้ได้มากที่สุด โดยคำนึงถึงแนวโน้มตามฤดูกาล ผลตอบแทน ค่าเผื่อ และการลดลงของราคา ต้นทุนการขาย: เพื่อให้ตรงตามความเป็นจริง ตัวเลขนี้ต้องรวมต้นทุนทั้งหมดที่เกี่ยวข้องในการขาย เช่น เมื่อพูดถึงสินค้าคงคลัง ให้รวมต้นทุนการขนส่งและการจัดส่งไว้ รวมถึงต้นทุนแรงงานทางตรงด้วย กำไรขั้นต้น: หักต้นทุนการขายออกจากยอดขายสุทธิรวม อัตรากำไรขั้นต้น: คำนวณโดยหารกำไรขั้นต้นด้วยยอดขายสุทธิรวม ค่าใช้จ่ายที่สามารถควบคุมได้: เงินเดือน (ฐานบวกล่วงเวลา), ค่าใช้จ่ายบัญชีค่าจ้าง (รวมถึงวันหยุดงานที่ได้รับค่าจ้าง ลาป่วย ประกันสุขภาพ ประกันการว่างงาน และภาษีประกันสังคม), ต้นทุนบริการภายนอก (รวมถึงสัญญาช่วง งานส่วนล้น และบริการพิเศษหรือบริการครั้งเดียว), วัสดุสิ้นเปลือง (รวมถึงสิ่งของและบริการทั้งหมดที่ซื้อเพื่อใช้ในธุรกิจ), สาธารณูปโภค (น้ำ ความร้อน ไฟฟ้า การเก็บขยะ ฯลฯ ), การซ่อมบำรุง (รวมถึงค่าใช้จ่ายประจำและค่าใช้จ่ายเป็นระยะ เช่น การทาสี), การโฆษณา, การเดินทางและรถยนต์ (รวมถึงการใช้รถยนต์ส่วนตัวเพื่อธุรกิจ ที่จอดรถ และการเดินทางเพื่อธุรกิจ), การบัญชีและกฎหมาย (ต้นทุนของบริการวิชาชีพภายนอก) ค่าใช้จ่ายคงที่: ค่าเช่า (เฉพาะอสังหาริมทรัพย์ที่ใช้ในธุรกิจ) ค่าเสื่อมราคา (การตัดจำหน่ายสินทรัพย์ประเภททุน) การประกันภัย (อัคคีภัย ความรับผิดต่อทรัพย์สินหรือผลิตภัณฑ์ ค่าตอบแทนของพนักงาน การโจรกรรม ฯลฯ) การชำระคืนเงินกู้ (รวมถึงการชำระดอกเบี้ยและเงินต้นสำหรับเงินกู้ค้างชำระให้กับธุรกิจ) เบ็ดเตล็ด (ไม่ระบุ รายจ่ายเล็กน้อยที่ไม่รวมอยู่ในบัญชีหรือส่วนหัวอื่นๆ) กำไร/ขาดทุนสุทธิ (ก่อนหักภาษี): ลบค่าใช้จ่ายทั้งหมดจากกำไรขั้นต้น ภาษี: สินค้าคงคลัง ยอดขาย สรรพสามิต อสังหาริมทรัพย์ รัฐบาลกลาง รัฐ ฯลฯ กำไร/ขาดทุนสุทธิ (หลังหักภาษี): ลบภาษีจากกำไรสุทธิก่อนหักภาษี ยอดรวมรายปี: บวกตัวเลขรายเดือนทั้งหมดในตารางสำหรับแต่ละยอดขายและรายการค่าใช้จ่าย เปอร์เซ็นต์รายปี: นำ 100% คูณยอดรวมรายปีแล้วหารด้วยตัวเลขยอดขายสุทธิรวม เปรียบเทียบกับเปอร์เซ็นต์อุตสาหกรรมในคอลัมน์แรก

Ind. %	ม.ค.	ก.พ.	มี.ค.	เม.ย.	พ.ค.	มิ.ย.	ก.ค.	ส.ค.	ก.ย.	ต.ค.	พ.ย.	ธ.ค.	ยอดรวมรายปี	รายปี %
ยอดขายสุทธิ โดยประมาณ
ต้นทุนการขาย
กำไรขั้นต้น
ค่าใช้จ่ายที่สามารถควบคุมได้:
เงินเดือน/ค่าจ้าง
ค่าใช้จ่ายบัญชีค่าจ้าง
กฎหมาย/บัญชี
การโฆษณา
การเดินทาง/รถยนต์
ค่าบำรุง/ค่าสมาชิก
สาธารณูปโภค
เบ็ดเตล็ด
ค่าใช้จ่ายรวมที่สามารถควบคุมได้
ค่าใช้จ่ายคงที่:
ค่าเช่า
ค่าเสื่อมราคา
ค่าประกัน
ใบอนุญาต/สิทธิการใช้งาน
การชำระเงินกู้ยืม
เบ็ดเตล็ด
ค่าใช้จ่ายคงที่รวม
ค่าใช้จ่ายทั้งหมด
กำไร/ขาดทุนสุทธิก่อนหักภาษี
ภาษี
กำไร/ขาดทุนสุทธิ หลังหักภาษี

งบกำไรขาดทุน

โดยหลักแล้ว ตารางนี้มีข้อมูลพื้นฐานอันเดียวกับงบแสดงการคาดการณ์รายได้ ธุรกิจที่จัดตั้งขึ้นใช้งบรูปแบบนี้เพื่อแสดงการเปรียบเทียบจากช่วงเวลาหนึ่งไปยังอีกช่วงเวลาหนึ่ง ผู้ให้ยืมหลายรายอาจต้องการงบกำไรขาดทุนสำหรับการดำเนินงานสามปีที่ผ่านมา แทนที่จะเปรียบเทียบรายได้และค่าใช้จ่ายจริงกับค่าเฉลี่ยอุตสาหกรรม งบกำไรขาดทุนรูปแบบนี้จะเปรียบเทียบรายได้และค่าใช้จ่ายแต่ละรายการกับจำนวนเงินที่ตั้งงบประมาณไว้ ระบบการทำบัญชีคอมพิวเตอร์ส่วนใหญ่สามารถสร้างงบกำไรขาดทุนสำหรับรอบระยะเวลาที่ต้องการได้ โดยมีหรือไม่มีการเปรียบเทียบงบประมาณ

กำไรขาดทุน, งบประมาณ เทียบกับ จริง: ([เดือนเริ่มต้น ปี]—[เดือนสิ้นสุด ปี])

[เดือนเริ่มต้น ปี]—[เดือนสิ้นสุด ปี]	งบประมาณ	จำนวนเงินเกินงบประมาณ
รายได้:
ยอดขาย
อื่นๆ
รายได้ทั้งหมด
ค่าใช้จ่าย:
เงินเดือน/ค่าจ้าง
ค่าใช้จ่ายบัญชีค่าจ้าง
กฎหมาย/บัญชี
การโฆษณา
การเดินทาง/รถยนต์
ค่าบำรุง/ค่าสมาชิก
สาธารณูปโภค
ค่าเช่า
ค่าเสื่อมราคา
ใบอนุญาต/สิทธิการใช้งาน
การชำระคืนเงินกู้
เบ็ดเตล็ด
ค่าใช้จ่ายทั้งหมด
กำไร/ขาดทุนสุทธิ

งบดุล

ต่อไปนี้เป็นแนวทางสำหรับสิ่งที่จะรวมในงบดุล: (สำหรับใช้ในธุรกิจที่จัดตั้งขึ้น) สินทรัพย์: ของมีค่าใดๆ ที่ธุรกิจเป็นเจ้าของหรือตามกฎหมายแล้วพึงชำระให้ธุรกิจดังกล่าว สินทรัพย์รวมจะรวมถึงมูลค่าสุทธิทั้งหมด กล่าวคือจำนวนเงินที่เป็นผลมาจากการลบค่าเสื่อมราคาและค่าตัดจำหน่ายจากต้นทุนเดิมเมื่อครั้งที่ได้สินทรัพย์มาแต่แรก สินทรัพย์หมุนเวียน: เงินสด—เงินในธนาคารหรือทรัพยากรที่แปลงเป็นเงินสดได้ภายใน 12 เดือนนับจากวันที่ในงบดุล เงินสดย่อย—กองทุนเงินสดสำหรับค่าใช้จ่ายเบ็ดเตล็ดเล็กๆ บัญชีลูกหนี้—จำนวนเงินที่ลูกค้าต้องชำระสำหรับสินค้าหรือบริการ สินค้าคงคลัง—วัตถุดิบคงเหลือ งานระหว่างผลิต และสินค้าสำเร็จรูปทั้งหมด (ผลิตหรือซื้อเพื่อจำหน่ายต่อ) การลงทุนระยะสั้น—ดอกเบี้ยหรือผลได้เป็นเงินปันผลจากการถือครองที่คาดว่าจะแปลงเป็นเงินสดภายในหนึ่งปี หุ้น พันธบัตร บัตรเงินฝาก และบัญชีออมทรัพย์แบบฝากประจำ ควรปรากฏเป็นต้นทุนหรือมูลค่าตลาดปัจจุบัน แล้วแต่ว่าจำนวนใดจะน้อยกว่า การลงทุนระยะสั้นอาจเรียกอีกอย่างได้ว่า "การลงทุนชั่วคราว" หรือ "หลักทรัพย์ที่ซื้อขายได้" ค่าใช้จ่ายล่วงหน้า—สินค้า ผลประโยชน์ หรือบริการที่ธุรกิจจ่ายหรือเช่าล่วงหน้า เช่น เครื่องใช้สำนักงาน ประกันภัย หรือพื้นที่ทำงาน การลงทุนระยะยาว—สินทรัพย์ในครอบครองที่ธุรกิจตั้งใจจะเก็บไว้อย่างน้อยหนึ่งปี เรียกอีกอย่างว่าสินทรัพย์ระยะยาว โดยปกติจะเป็นดอกเบี้ยหรือหุ้นจ่ายเงินปันผล พันธบัตร หรือบัญชีออมทรัพย์ สินทรัพย์ถาวร—คำนี้รวมถึงทรัพยากรทั้งหมดที่ธุรกิจเป็นเจ้าของหรือได้มาเพื่อใช้ในการดำเนินงานที่ไม่ได้มีไว้สำหรับการขายต่อ คุณอาจเช่าแทนที่จะเป็นเจ้าของสินทรัพย์ถาวร และคุณอาจต้องรวมทั้งคู่เป็นสินทรัพย์สำหรับมูลค่าและเป็นหนี้สิน ทั้งนี้ขึ้นอยู่กับสัญญาเช่า สินทรัพย์ถาวรรวมถึงที่ดิน (ควรระบุราคาซื้อดั้งเดิมโดยไม่รวมค่าเผื่อสำหรับราคาตลาด) อาคาร การปรับปรุง อุปกรณ์ เฟอร์นิเจอร์ ยานพาหนะ หนี้สิน: หนี้สินหมุนเวียน: รวมถึงหนี้ ข้อผูกพันทางการเงิน และค่าสินไหมทดแทนที่ต้องชำระภายใน 12 เดือน บัญชีเจ้าหนี้—จำนวนเงินที่ติดค้างซัพพลายเออร์สำหรับสินค้าและบริการที่ธุรกิจซื้อ ตั๋วเงินจ่าย—ยอดเงินต้นที่ถึงกำหนดชำระหนี้ระยะสั้น เงินกู้ยืมเพื่อธุรกิจ รวมถึงจำนวนเงินปัจจุบันที่ครบกำหนดชำระในตั๋วที่มีระยะเวลาเกิน 12 เดือน ดอกเบี้ยค้างจ่าย—จำนวนเงินคงค้างที่เกิดจากเงินทุนกู้ยืมระยะสั้นและระยะยาวและสินเชื่อที่ให้กับธุรกิจ ภาษีค้างจ่าย—จำนวนเงินที่เกิดขึ้นระหว่างงวดบัญชีที่งบดุลครอบคลุม บัญชีค่าจ้างคงค้าง—เงินเดือนและค่าแรงที่ค้างชำระในช่วงเวลาที่งบดุลครอบคลุม หนี้สินระยะยาว—ตั๋วเงิน การชำระเงินตามสัญญา หรือการชำระค่าจำนองที่ครบกำหนดเกิน 12 เดือน ควรลงรายการนี้โดยยอดคงค้างลบหนี้ตำแหน่งปัจจุบัน ค่าสุทธิ—เรียกอีกอย่างว่าส่วนของเจ้าของ นี่คือจำนวนข้อถือสิทธิของเจ้าของในสินทรัพย์ของธุรกิจ ในการเป็นเจ้าของหรือเป็นหุ้นส่วน ส่วนของเจ้าของนี้คือการลงทุนดั้งเดิมของเจ้าของบวกกับรายได้ใดๆ หลังจากถอนเงิน ระบบการทำบัญชีคอมพิวเตอร์ส่วนใหญ่สามารถสร้างงบดุลสำหรับรอบระยะเวลาที่ต้องการได้ หมายเหตุ: สินทรัพย์รวมจะเท่ากับ หนี้สินรวมบวกมูลค่าสุทธิรวมเสมอ นั่นคือ ตัวเลขบรรทัดล่างสุดสำหรับสินทรัพย์รวมและหนี้สินรวมจะเหมือนกันเสมอ

สินทรัพย์ สินทรัพย์หมุนเวียน: เงินสด: เงินสดย่อย บัญชีลูกหนี้ ทรัพย์สิน การลงทุนระยะสั้น ค่าใช้จ่ายล่วงหน้า การลงทุนระยะยาว สินทรัพย์ถาวร: ที่ดิน อาคาร การปรับปรุง อุปกรณ์ เฟอร์นิเจอร์ รถยนต์/ยานพาหนะ สินทรัพย์อื่นๆ: รายการ 1 รายการ 2 รายการ 3	หนี้สิน หนี้สินหมุนเวียน: บัญชีเจ้าหนี้ ตั๋วเงินจ่าย ดอกเบี้ยค้างจ่าย ภาษีค้างจ่าย: ภาษีรัฐบาลกลาง ภาษีเงินได้ของรัฐ ภาษีการจ้างงานตนเอง ภาษีการขาย (SBE) ภาษีทรัพย์สิน บัญชีค่าจ้างคงค้าง หนี้สินระยะยาว ตั๋วเงินจ่าย มูลค่าสุทธิ/ส่วนของเจ้าของ/กำไรสะสม
สินทรัพย์รวม:	หนี้สินรวม:

การคาดการณ์ยอดขาย

ข้อมูลนี้อาจปรากฏในรูปแบบแผนภูมิหรือตาราง ไม่ว่าจะเป็นรายเดือน รายไตรมาส หรือรายปี เพื่อแสดงการเติบโตของยอดขายและต้นทุนการขายที่เสริมเข้ามาที่คาดการณ์ไว้

หลักเป้าหมาย

นี่คือรายการวัตถุประสงค์ที่ธุรกิจของคุณอาจพยายามบรรลุให้ได้ ตามวันที่เริ่มต้นและสิ้นสุด และตามงบประมาณ นอกจากนี้ยังสามารถนำเสนอในตารางหรือแผนภูมิได้อีกด้วย

การวิเคราะห์จุดคุ้มทุน

ใช้ส่วนนี้เพื่อประเมินความสามารถในการทำกำไรของธุรกิจคุณ คุณสามารถวัดได้ว่าคุณใกล้บรรลุจุดคุ้มทุนแค่ไหนแล้วเมื่อยอดขายของคุณครอบคลุมค่าใช้จ่ายและจวนเจียนจะมีความสามารถในการทำกำไร การวิเคราะห์จุดคุ้มทุนสามารถบอกคุณได้ว่าปริมาณการขายเท่าใดที่คุณต้องมีเพื่อสร้างผลกำไร นอกจากนี้ยังสามารถใช้เป็นแนวทางในการกำหนดราคาได้อีกด้วย มีวิธีพื้นฐานสามประการในการเพิ่มผลกำไรให้กับธุรกิจของคุณ: สร้างยอดขายเพิ่มขึ้น ขึ้นราคา และ/หรือลดต้นทุน ทั้งหมดนี้สามารถส่งผลกระทบต่อธุรกิจของคุณได้ทั้งสิ้น: หากคุณขึ้นราคา คุณอาจไม่สามารถแข่งขันได้อีกต่อไป หากคุณสร้างยอดขายเพิ่มขึ้น คุณอาจต้องเพิ่มบุคลากรเพื่อรองรับยอดขายเหล่านั้นซึ่งก็จะเพิ่มต้นทุนของคุณ การลดต้นทุนคงที่ที่ธุรกิจของคุณต้องจ่ายในแต่ละเดือนจะมีผลกระทบต่ออัตรากำไรมากกว่าต้นทุนผันแปรที่เปลี่ยนแปลง ต้นทุนคงที่: ค่าเช่า ค่าประกัน เงินเดือน ฯลฯ ต้นทุนผันแปร: ต้นทุนที่คุณซื้อผลิตภัณฑ์ วัสดุสิ้นเปลือง ฯลฯ กำไรส่วนเกิน: นี่คือราคาขายลบด้วยต้นทุนผันแปร โดยวัดจำนวนดอลลาร์ที่มีจ่ายต้นทุนคงที่และทำกำไร อัตราส่วนกำไรส่วนเกิน: นี่คือปริมาณของยอดขายรวมลบด้วยต้นทุนผันแปร หารด้วยยอดขายรวม โดยวัดเปอร์เซ็นต์ของแต่ละดอลลาร์ขายเพื่อจ่ายต้นทุนคงที่และทำกำไร จุดคุ้มทุน: นี่คือจำนวนเมื่อยอดขายรวมเท่ากับค่าใช้จ่ายรวม โดยหมายถึงยอดขายขั้นต่ำที่คุณต้องบรรลุก่อนที่คุณจะทำกำไร จุดคุ้มทุนเป็นหน่วย: สำหรับธุรกิจที่เกี่ยวข้อง นี่คือจำนวนต้นทุนคงที่รวมหารด้วยราคาขายต่อหน่วยลบด้วยต้นทุนผันแปรต่อหน่วย ส่วนนี้บอกคุณว่าคุณต้องขายกี่หน่วยก่อนที่คุณจะทำกำไร จุดคุ้มทุนเป็นดอลลาร์: นี่คือจำนวนรวมของต้นทุนคงที่หารด้วยอัตราส่วนกำไรส่วนเกิน โดยเป็นวิธีคำนวณจำนวนดอลลาร์ยอดขายขั้นต่ำที่ต้องบรรลุก่อนที่คุณจะทำกำไร หมายเหตุ: หากจำนวนดอลลาร์ยอดขายต่ำกว่าจุดคุ้มทุน นั่นคือธุรกิจของคุณกำลังสูญเงิน

เอกสารเบ็ดเตล็ด

ในการสำรองงบที่คุณทำไว้ในแผนธุรกิจของคุณ คุณอาจจำเป็นต้องรวมเอกสารใดๆ หรือทั้งหมดต่อไปนี้ในภาคผนวกของคุณ: ประวัติย่อส่วนบุคคล งบการเงินส่วนบุคคล รายงานเครดิตธุรกิจและส่วนบุคคล สำเนาของสัญญาเช่า จดหมายอ้างอิง สัญญา เอกสารทางกฎหมาย การคืนภาษีส่วนบุคคลและธุรกิจ เอกสารเบ็ดเตล็ดที่เกี่ยวข้อง รูปถ่าย